KOŠICE. V jednej z predajní potravín v Myslave sa v polovici marca večer stal incident, ktorý jeho svedkov poriadne vystrašil.
Neznámy muž sa vyhrážal nielen bombou, ale aj tvrdením, že je nakazený.
O pár minút prišli policajti, ktorí muža zadržali a odviezli. Pyrotechnik prehliadol objekt, žiadnu výbušninu nenašiel. Interiér dezinfikovali.
Na návrh prokurátora vzal súd 37-ročného Milana Š. do väzby, no prípad nepokračuje podaním obžaloby.
Vyšetrovanie totiž preukázalo u obvineného muža z Poproča duševnú chorobu. Na súd ho síce z väzby predvedú, ale z celkom iného dôvodu.
Zadržali ho dvakrát
Dramatická situácia sa stala v priestoroch predajne potravín. Muž vykrikoval, že má pri sebe bombu, a s nožom v ruke mával okolo nakupujúcich ľudí.
Policajti, ktorí na miesto prišli, ho identifikovali ako Milana Š. s trvalým bydliskom v Poproči.Súvisiaci článokČítajte
Keďže im povedal, že sa necíti dobre a má zdravotné problémy, odviezli ho na infekčné oddelenie Univerzitnej nemocnice L. Pasteura na Rastislavovej ulici.
Tam lekári vyšetrením zistili, že nemá žiadne príznaky nakazenia koronavírusom, skôr psychické.
Preto putoval na psychiatriu. No ani tam ho neprijali s odôvodnením, že nie sú prispôsobení na stráženie. A pustili ho na slobodu.
Polícii sa Milana podarilo nájsť a po druhý raz zadržať už na druhý deň, hodinu po polnoci.
Po obvinení z prečinu šírenia poplašnej správy skončil v cele policajného zaistenia.